सानिया सुपर डान्सर नेपालको ‘टप सिक्स’मा
डडेल्धुरामा जन्मिनुभएकी १३ वर्षीया सानिया भट्टराईलाई सानैबाट नृत्यमा रुचि थियो । उहाँ अहिले कान्तिपुर टेलिभिजनबाट प्रसारण भइरहेको नेपालको रियालिटी सो ‘सुपर डान्सर नेपाल’को ‘टप सिक्स’मा पर्न सफल हुनुभएको छ ।
काठमाडौँ, कत्तिक ३ गते । डडेल्धुरामा जन्मिनुभएकी १३ वर्षीया सानिया भट्टराईलाई सानैबाट नृत्यमा रुचि थियो । उहाँ अहिले कान्तिपुर टेलिभिजनबाट प्रसारण भइरहेको नेपालको रियालिटी सो ‘सुपर डान्सर नेपाल’को ‘टप सिक्स’मा पर्न सफल हुनुभएको छ ।कक्षा ८ मा अध्ययनरत सानिया सानैदेखि विद्यालय तथा ससाना कार्यक्रममा आफ्नो नृत्य प्रस्तुत गर्नुहुन्थ्यो ।    सानियाले  बुटवलको बागेश्वरी सङ्गीतालयमा दुई वर्ष तथा मुम्बईमा चर्चित वाइल्ड रिपर्जका डान्सर सागर राईसँग साढे दुई वर्ष नृत्यको तालिम लिइसक्नुभएको छ । उहाँले भारतीय रियालिटी सो डान्स दिवानी र डान्स दिवानी जुनियरमा पनि आफ्नो प्रस्तुति देखाइसक्नुभएको छ । ६ वर्षको उमेरबाट नृत्य गर्न थाल्नुभएकी सानियाले कान्तिपुरबाट प्रसारित सो ‘सुपर डान्सर नेपाल’का लागि बुटवलबाट अडिसन दिनुभएको हो  ।नेपाल तथा भारतका विभिन्न नृत्य प्रतियोगिताका प्रतिस्पर्धामा सहभागी भई पुरस्कार जित्न सफल सानिया यस पटकको सुपर डान्सर नेपालको प्रतिस्पर्धामा कोरियोग्राफर युमि बलामीलाई साथ लिएर प्रतियोगिताको प्रतिस्पर्धामा हुनुहुन्छ । हाल बुटवलको होराइजन माविमा अध्ययनरत सानियाका लागि विद्यालयले सहयोग अभियान नै सञ्चालन गरिरहेको छ । सानियाका अभिभावकले अबको भर भनेको दर्शकको भोट भएकाले सानियालाई भोट गरी सहयोग गरिदिन अनुरोध गर्नुभएको छ ।    